Im spöta Mittlalter honnd d'Bewohner vo Sattaas da "Rittr vo Schwarzahorn" kört, vo dena widr d'Herren d' "Grafa vo Montfort" in Feldkirch gsi sin. D'Rittr vo Schwarzahorn honnd oberhal vom Dorf a Burg baut, dia im Appazellerkriag 1405 zrstört und numma meh ufbaut wora isch. An Teil vo da noch bestehanda Mura sind abgrissa und s'Material für an Bau vo da Pfarrkircha (1821-1824) verwendat wora. Zur Zit isch noch d'nördliche Wand vom ehemoliga Burgfrieda erhalta. D'Pfarrkircha isch im Stil vum Spätklassizismus noch da Plän vo Alois Negrelli, am Planer vom Sueskanals, baut.